**ΒΙΕΝΝΗ 4 ΜΈΡΕΣ – 3 ΝΥΧΤΕΣ**

**26.10 – 29.10.23**

**1η ΗΜΕΡΑ: ΒΙΕΝΝΗ-ΜΑΓΙΕΡΛΙΝΓΚ-ΜΠΑΝΤΕΝ**

Συγκέντρωση στο αεροδρόμιο και απευθείας πτήση για την Αυστριακή πρωτεύουσα, τη Βιέννη. Άφιξη και αναχώρηση στα περίχωρα της Βιέννης, τα περίφημα Βιεννέζικα Δάση. Εκεί θα γνωρίσουμε τον Πύργο του Λιχτενστάιν, το μοναστήρι του Τιμίου Σταυρού, το Μάγερλινγκ, όπου έλαβε χώρα το ερωτικό ή πολιτικό, δράμα του Ροδόλφου και της Μαρίας Βετσέρα. Θα ακολουθήσει επίσκεψη στην όμορφη λουτρόπολη Μπάντεν, όπου θα περπατήσουμε στον πεζόδρομο για να θαυμάσουμε τη γραφική αυτή πόλη, όπως επίσης και το πολυσύχναστο Καζίνο, ένα από τα μεγαλύτερα και ωραιότερα της Ευρώπης. Επιστροφή στη Βιέννη και μεταφορά στο ξενοδοχείο μας, τακτοποίηση και διανυκτέρευση.

**2η ΗΜΕΡΑ: ΠΕΡΙΗΓΗΣΗ ΠΟΛΗΣ**

Πρωινό στο ξενοδοχείο μας και αναχώρηση για την περιήγηση της Βιέννης. Στην περιήγησή μας βλέπουμε το Κούνστχαους ένα σύμπλεγμα κτιρίων αφαιρετικής τεχνοτροπίας και το μπαρόκ ανακτορικό συγκρότημα Μπελβεντέρε του πρίγκιπα Ευγενίου της Σαβοΐας, σήμερα Πινακοθήκη με έργα τέχνης καλλιτεχνών της νεότερης περιόδου και του κινήματος του Μοντερνισμού. Συνεχίζουμε με την πλατεία Καρόλου όπου βρίσκεται ο Ναός του Αγίου Καρόλου Βορρομαίου και το Μέγαρο του Συλλόγου των Φίλων της Μουσικής και εισερχόμαστε στην περίφημη Ρίνγκστρασσε (δακτύλιος του ιστορικού κέντρου). Εδώ θα δούμε την Κρατική Όπερα, το χειμερινό αυτοκρατορικό ανακτορικό συγκρότημα της Χόφμπουργκ, τα δίδυμα Μουσεία Ιστορίας της Τέχνης και Φυσικής Ιστορίας, το τετράγωνο των Μουσείων, το Κοινοβούλιο, το άλλοτε Αυτοκρατορικό Θέατρο απέναντι από το Δημαρχείο, το Πανεπιστήμιο, και τη Βοτίφκιρχε (εκκλησία του Τάματος). Θα περπατήσουμε στην ιστορική ελληνική γειτονιά με τις ελληνορθόδοξες εκκλησίες του Αγίου Γεωργίου και της Αγίας Τριάδας και διασχίζοντας πεζοί το ιστορικό κέντρο, με τον περίφημο καθεδρικό ναό Αγίου Στεφάνου, θα καταλήξουμε στην Πλατεία του Δημαρχείου. Υπάρχουν πολλές υπαίθριες αγορές στην Αυστρία και ιδιαίτερα στη Βιέννη με μεγαλύτερη αυτή στο Rathausplatz, Δοκιμάστε ένα από τα δημοφιλή παραδοσιακά ψητά λουκάνικα, κάστανα ή κάϊζερσμάρεν από τα αυτοκρατορικά γλυκίσματα. Στη συνέχεια μετάβαση και τακτοποίηση στο ξενοδοχείο. Το βράδυ ανακαλύψτε την εύθυμη και διασκεδαστική πλευρά της Βιέννης γύρω από την κεντρική πλατεία Αγίου Στεφάνου.

**3η HΜΕΡΑ: ΒΙΕΝΝΗ-ΛΙΜΝΕΣ-ΖΑΛΤΖΜΠΟΥΡΓΚ**

Πρωινό και ξεκινάμε για μία προαιρετική εκδρομή στη γενέτειρα του Μότσαρτ, το Ζάλτσμπουργκ. Η πορεία της διαδρομής μας προς τις κεντρικές Άλπεις μέσα σε τέσσερα από τα ομόσπονδα κρατίδια της Αυστρίας προσφέροντας εναλλαγές και πλούτο σε οπτικές εμπειρίες. Διασχίζουμε τη «Δημοκρατία των Άλπεων» από ανατολικά προς δυτικά ανεβαίνοντας από την κοιλάδα του Δούναβη προς την αλπική ζώνη στην ειδυλλιακή περιοχή των λιμνών του Ζαλτσκάμπεργκουτ. Εδώ βλέπουμε κάποιες από τις μεγαλύτερες λίμνες της χώρας, ανάμεσά τους η θρυλική Μόντζεε των κελτικών και παλαιογερμανικών μύθων. Αλλά κι η αρχιτεκτονική του αγροτικού χώρου και της αλπικής ενδοχώρας προκαλεί το ξεχωριστό ενδιαφέρον. Κατόπιν φτάνουμε στη «Ρώμη των Άλπεων», την «Ιερουσαλήμ του γερμανόφωνου χριστιανικού κόσμου» το παραμυθένιο Ζάλτσμπουργκ. Διασχίζουμε πεζοί τους κήπους του ανακτόρου Μιραμπέλ αφήνοντας αριστερά μας το μουσικό Πανεπιστήμιο Μοτσαρτέουμ, και βλέπουμε το θέατρο της Χώρας, την οικίατης οικογένειας Μότσαρτ, τον γενέθλιο οίκο του βασιλιά Όθωνα της Ελλάδας και του ελληνικής καταγωγής μουσουργού Χέρμπερτ φον Κάραγιαν. Περνούμε στη γέφυρα Μάκαρτ ή των «κλειδωμένων καρδιών» του ποταμού Ζάλτσαχ, και εισερχόμαστε στην Παλαιά Πόλη της Αναγέννησης και του Μεσαίωνα. Περιδιαβαίνοντας μέσα από στοές, στενά σοκάκια, φτάνουμε στην περιβόητη οδό Γκετράϊντεγκασσε όπου το γενέθλιο σπίτι του Μότσαρτ, και το Δημαρχείο. Συνεχίζουμε στο Ανάκτορο των Πριγκίπων Αρχιεπισκόπων δίπλα από τον αναγεννησιακό Καθεδρικό του Αγίου Πέτρου, τα Αββαεία του Αγίου Πέτρου και των Φραγκισκανών. Χρόνος ελεύθερος για βόλτα και καφέ. Επιστροφή στη Βιέννη.

**4η HΜΕΡΑ: BΙΕΝΝΗ-ΘΕΣΣΣΑΛΟΝΙΚΗ**

Η ημέρα αυτή ξεκινάει με ένα καλό πρωινό στο ξενοδοχείο και στη συνέχεια θα έχουμε για όποιον επιθυμεί ελεύθερο χρόνο στη πόλη για τις τελευταίες μας αγορές. Μεταφορά στο αεροδρόμιο της Βιέννης απ’ όπου θα επιβιβαστούμε στην πτήση επιστροφής μας. Άφιξη στη Θεσσαλονίκη με τις καλύτερες εντυπώσεις.

|  |  |  |  |  |
| --- | --- | --- | --- | --- |
| Αναχώρηση | Ξενοδοχείο  Τοποθεσία | Τιμή σε  Δίκλινο/Τρίκλινο  Non ref/Κανονική τιμή | Τιμή  Μονόκλινο  Non ref/Κανονική τιμή | Αερ. Εταιρία  Austrian Airlines |
| 26/10 | Pertschy Palais Hotel 4\*  Κεντρικό | 549 / 599 | 795 / 855 | 26/10  Θεσσαλονίκη-Βιέννη  13.55-14.40  29/10  Βιέννη- Θεσσαλονίκη  12.30-15.15 |

**Περιλαμβάνονται:**

* Αποσκευές : 1 προσωπικό αντικείμενο (40x20x25cm) + 1 χειραποσκευή έως 8κ ανά άτομο
* Πρωινό καθημερινά στο ξενοδοχείο

**Δεν περιλαμβάνονται**:

* Φόροι αεροδρομίου 145€ το άτομο
* Εισιτήρια εισόδων σε αξιοθέατα
* Δημοτικοί φόροι πόλεων.